ISLAM
JIHAD
KORAANI
SHARIA
HADITH
NAISET
KORAANI VAI RAAMATTU?
Tervetuloa uuteen ohjelmaamme.
Nimeni on Al Fadi.
Kerron teille, miksi tämä ohjelma on tärkeä.
Käsittelemme islaminuskoon liittyviä tärkeitä ongelmia.
Entisenä muslimina tiedän, että islamin opinkohtia on vaikea -
ymmärtää ilman klassisen arabian kielen tuntemusta.
On myös osattava tutkia Koraania ja muita islamilaisia lähteitä -
voidakseen ymmärtää, mistä islaminuskossa on kysymys.
Länsimaalaisten on usein vaikea ymmärtää, -
kuinka islam voi esiintyä rauhan uskontona, -
mutta samalla sen nimissä tehdään terrori-iskuja.
Tämän ohjelman kautta haluamme käsitellä niitä monia ongelmia, -
joita nimenomaan islaminuskoon liittyy.
Tänään vieraanani on Bill. Tervetuloa ohjelmaan.
Kiitos.
Kerron teille, miksi tämä ohjelma on ainutlaatuinen.
Kuten jo mainitsinkin, ilman arabian kielen tuntemusta -
ei voi ymmärtää kaikkia alkuperäistekstin vivahteita.
Keskustellessani arabiaa osaamattomien ihmisten kanssa -
olen huomannut, etteivät he tunne islaminuskoa kovin hyvin.
Tämä pätee jopa länsimaistuneisiin muslimeihin,
jotka eivät osaa arabiaa.
Jopa Kaakkois-Aasiassa on muslimeja,
joiden islamin tuntemus on tämän takia heikkoa.
Se johtuu siitä, etteivät he osaa lukea arabiaa.
Bill, mikä on sinun mielipiteesi tästä asiasta?
Minä itse en osaa arabiaa.
Sen takia olen lukenut monia Koraanin selitysteoksia.
Olen lukenut Koraanin kymmentä eri käännöstä.
Uskon, että olen niiden avulla alkanut ymmärtää Koraania.
Löysitkö eroavaisuuksia näiden kymmenen käännöksen välillä?
Kyllä. Usein Koraanista vaaditaan tarkempaa käännöstä.
Nämä kymmenen käännöstä erosivat vain yhdessä asiassa.
Ainoastaan väkivaltaa käsiteltiin eri tavalla.
Sen merkitystä joko suurenneltiin tai vähäteltiin.
Se oli suurin ero.
Voisin tässä kohden antaa esimerkin yhdestä Koraanin jakeesta, -
jossa islamin jumalaa kuvaillaan arabiaksi "mestaripettäjäksi".
Englanninkielisissä käännöksissä termi on käännetty -
"mestarisuunnittelijaksi".
Miltä tuntui, kun sait tietää sanan todellisen merkityksen?
Se oli yllättävää.
En ollut ikinä kuvitellut jumalaa pettäjäksi.
Miksi hän juonisi minua vastaan?
Mielenkiintoinen ajatus.
Joskus sanotaan, että jakeet on luettava niiden asiayhteydessä.
Tässä kohdassa asiayhteyskin todella puhuu juonesta.
Siinä puhutaan roomalaisten ja juutalaisten juonesta -
ristiinnaulita Jeesus.
Joten asiayhteys vahvistaa sen, että juonittelusta on kyse.
Islamin jumala on siis punonut jonkinlaisen juonen.
Minua häiritsi myös se, ettei Allah pitänyt minusta.
Kuinka tällaisen jumalan voisi yhdistää rauhantahtoiseen islamiin?
Kasvoin kristityssä kodissa ja opin, että Jumala rakastaa ihmisiä.
Nyt paljastui jumala, joka juonii minua vastaan.
Oletko nähnyt muurahaisfarmin? - Kyllä.
Koraanissa ihmiskunta ikään kuin elää -
Allahin omistamassa muurahaisfarmissa.
Tuntuu erikoiselta ajatella, että joku punoisi juonia meitä vastaan.
Kiitos tästä esimerkistä.
Tämä todistaa ohjelmamme tarpeellisuuden.
Aion esitellä islaminuskon yksinkertaisuudessaan niin, -
että sitä voi ymmärtää osaamatta arabian kieltä.
Käsittelemme islamin terminologiaa.
Käännämme termejä englanniksi siten, että merkitys säilyy.
Samalla terminologian merkitys selkiintyy.
Joskus alkukielinen teksti on hyvin kuivaa.
Kuten huomaatte, ohjelmamme keskittyy käsittelemään uskontoa, -
joka haluaa näyttäytyä rauhan uskontona.
Sen ytimestä kuitenkin löytyy paljon ristiriitaista opetusta, -
joka vaatii selitystä.
Ensimmäinen haaste on arabian kielen ymmärtäminen.
Kuten jo mainitsin, tätä ongelmaa eivät kohtaa ainoastaan ne, -
jotka eivät osaa arabiaa.
Myös jotkut arabiaa ymmärtävät saattavat törmätä -
vaikeuksiin yrittäessään ymmärtää klassista arabiaa, -
joka on kehittynyt yli yli tuhat vuotta sitten.
Tässä vaiheessa haluaisin pyytää sinua kertomaan hieman taustastasi.
Kuinka kiinnostuit islamin tutkimisesta, -
ja mihin tämä kiinnostus on sinut johtanut?
Kasvoin hyvin uskonnollisessa kodissa.
Kiinnostuin jo varhain uskonnon vaikutuksista historian kulkuun.
Kiinnostukseni säilyi ja laajeni koskemaan myös muita uskontoja.
Kasvoin pikkukaupungissa, jossa oli vain kristittyjä.
Opiskelujeni jälkeen aloin tutkia buddhalaisuutta, -
hindulaisuutta ja taolaisuutta.
Uskontoja tutkittuani havahduin siihen, -
että oli olemassa vielä yksi vaikutusvaltainen uskonto.
Se oli tietenkin islam.
Hankin itselleni Koraanin ja aloin lukea sitä.
Milloin tämä tapahtui? - Noin 30 vuotta sitten.
Silloinko kiinnitit huomiota islamin vaikutusvaltaan?
Ensimmäisen oppitunnin islamista sain suufilaisopettajalta,
jonka luennolle osallistuin Manhattanilla.
Yllätyin siitä, että islam vaikutti buddhalaisuutta länsimaisemmalta.
Ostin pinon suufilaisuutta käsitteleviä kirjoja -
ja kävin jopa tanssitunnilla harjoittelemassa rukousasentoja.
Tämä kiinnostus hiipui, mutta näin sain ensikosketuksen -
islamin mystisiin suuntauksiin.
Entisenä muslimina voin todeta, etteivät monet muslimit pidä -
mystisiä suuntauksia kovinkaan oikeaoppisina.
Oliko suufilaisuudessa mielestäsi mitään ainutlaatuista?
Suufilaisuutta voitaisiin kutsua arabialaiseksi buddhalaisuudeksi.
Se oli hyvin mystistä ja sisälsi paljon kauniita mielikuvia.
Lainasiko se mielestäsi materiaalia muista uskonnoista?
Siltä näytti. Tutkimukseni saivat uutta puhtia ymmärrettyäni, -
etten oikeastaan tuntenut Koraania.
Törmäsin tietenkin heti niihin haasteisiin, -
joiden takia Koraania on vaikea lukea.
En kuitenkaan luovuttanut niin helposti kuin monet muut, -
jotka ovat yrittäneet lukea Koraania sitä ymmärtämättä.
Jopa englanninkielistä Koraania on siis vaikea ymmärtää.
Mielestäni oli ristiriitaista ajatella,
että vain arabian kieltä puhuvat voivat ymmärtää islamia.
Kaikkien tulisi pystyä ymmärtämään yleismaailmallista uskontoa.
Islam tosiaan pitää itseään yleismaailmallisena uskontona.
Oikeastaan islam väittää perustuvansa viimeisimpään -
ihmisille annettuun tietoon.
Koraani on kuitenkin kirjoitettu arabian kielellä.
Se on kieli, jota monet eivät ymmärrä.
Minusta on huomionarvoista, että muslimit alkavat korostaa -
arabian kielen tärkeyttä vasta epämiellyttävien jakeiden kohdalla.
Jotta ymmärtäisi niiden todellisen merkityksen, on osattava arabiaa.
Esimerkiksi sana "jihad".
Minulle sanottiin, että sen voi ymmärtää vain arabiaksi.
En pitänyt siitä, etten minä saanut ymmärtää kaikkea.
Olen väitellyt tohtoriksi kvanttifysiikassa.
Muslimien mielestä edes arabian kielen asiantuntijat eivät saa -
kritisoida Koraania, koska sen kieli on pyhää arabiaa.
Koraanin jae 9:29 puhuu vääräuskoisista, -
erityisesti kristityistä ja juutalaisista.
Tässä kehotetaan "taistelemaan" heitä vastaan.
Monet muslimiystävistäni yrittävät selittää, -
että taistelulla tarkoitetaan hengellistä kamppailua.
Asiayhteys kuitenkin puhuu fyysisestä taistelusta -
ja jopa tappamisesta.
Käden tai jalan katkaiseminen ei minusta kuulosta kuvaannolliselta.
Siinä ei ole mitään hengellistä. Jatka siitä, mihin jäit.
Päätin, että minun on saatava ymmärtää Koraania.
Pysyin lujana.
Jos kouluja käymätön arabi ymmärtää Koraania, niin ymmärrän minäkin.
Luin Koraanin loppuun asti.
Mitä tapahtui, kun aloit ymmärtää Koraania?
Muuttiko sen lukeminen näkökantaasi?
Olin lukenut paljon eri maiden uskonnollisia tekstejä.
Huomasin, että Koraanista puuttui jotain.
Logiikka ei ollut selkeää. Aloin miettiä, mitä siitä puuttuu.
Myöhemmin ymmärsin, että Muhammad on avain islamin ymmärtämiseen.
Allahilla ei ole sen kannalta niin suurta merkitystä.
Tämä oli suuri läpimurtoni.
Aloin ymmärtää islamia Muhammadin kautta.
Voit jatkaa myöhemmin, sillä nyt menemme tauolle.
Erityisvieraani Bill on kertonut siitä, -
kuinka hän alkoi ymmärtää islamia -
ja sen todellista luonnetta.
Katkon jälkeen kerron hieman itsestäni.
Paine kasvoi hiljaa, -
kunnes räjähdys yllätti maailman.
Se muutti rantaviivan.
Öljy tarttui tiukkaan eikä siitä päässyt puhtaaksi, -
ennen kuin reikä löytyi ja tukittiin.
Lue "The Qur'an Dilemma", niin alat ymmärtää islamilaista terroria.
Tervetuloa takaisin ohjelmaamme.
Olen keskustellut vieraani Billin kanssa islamin ymmärtämisestä.
Hän kertoi tutkimustyöstään, joka alkoi suufilaisuuden parissa.
Myöhemmin hän alkoi tutkia Koraania ja profeetta Muhammadin elämää.
Silloin hän alkoi ymmärtää islamin todellisia opetuksia.
Haluaisin nyt kertoa teille omasta taustastani.
Nimeni on Al Fadi, ja olen entinen muslimi.
Kasvoin Saudi-Arabiassa, jota pidetään islamin keskuksena.
Islam syntyi siellä 1400 vuotta sitten.
Vuonna 610 jKr. Muhammad-niminen mies julistautui viimeiseksi -
profeetaksi, jonka Aabrahamin ja Jeesuksen Jumala on lähettänyt.
Bill jo mainitsikin islamin pitävän itseään viimeisimpänä uskontona, -
jota kaikkien ihmisten olisi seurattava päästäkseen taivaaseen.
Ilman islamia ei siis olisi mitään toivoa pelastua.
Kasvoin tähän ajattelumalliin ja noudatin niitä islamin oppeja, -
joita kaikkien hurskaiden muslimien on noudatettava.
Yksi niistä on sen hyväksyminen, että islam on ainoa uskonto.
Muslimiksi synnytään tai käännytään.
Toisen opinkohdan mukaan muslimilla on velvollisuuksia, -
kuten päivittäiset rukoukset, vuosittaiset paastot -
ja vuosittaiset pyhiinvaellukset.
Olin etuoikeutetussa asemassa, sillä asuin islamin syntymämaassa -
ja vieläpä ajomatkan päässä islamin pyhimmästä moskeijasta.
Se sijaitsi profeetan syntymäkaupungissa Mekassa.
Siellä rukoilemalla pystyi ansaitsemaan paljon hyviä tekoja.
Se oli paljon ansiokkaampaa kuin tavallisessa moskeijassa rukoilu.
Minulle tämä oli tärkeää.
Voi sanoa, että olin radikaali.
Uskoin, että islamin jumalaa voi miellyttää -
vain noudattamalla Koraanin oppeja kirjaimellisesti.
Kuten Bill jo mainitsi, islamia voi ymmärtää vain Muhammadin kautta.
Tiesin, että hyväksi muslimiksi tullaan -
seuraamalla Muhammadin esimerkkiä.
Yksi niistä liittyi pyhässä sodassa taistelemiseen.
Minulle tarjoutui tähän mahdollisuus, -
kun Neuvostoliitto hyökkäsi 70-luvulla Afganistaniin.
Monet muslimit lähtivät Afganistaniin taistelemaan.
Osama bin Laden oli yksi näistä taistelijoista.
Yksi bin Ladenin serkuista oli läheinen ystäväni.
Kun hän kertoi minulle taisteluun lähteneistä miehistä, -
tunsin kultaisen tilaisuuteni koittaneen.
Valitettavasti vanhempani hylkäsivät ideani.
Se oli kova pettymys, mutta jatkoin islamin harjoittamista.
Jatkoin islamin tutkimista, kunnes lopulta minusta tuli -
jäykkä ja uskonnollinen.
Lukion jälkeen halusin opiskella yliopistossa.
Islamilaisen yliopiston opinnot vaihtuivat tekniikan opinnoiksi.
Valmistumiseni jälkeen halusin tulla Yhdysvaltoihin -
opiskelemaan maisterin tutkintoa.
Minun mielestäni amerikkalaisilta puuttui moraali.
He olivat matkalla helvettiin, ja minun velvollisuuteni -
oli kutsua heitä muslimeiksi.
Tulin länteen tämän ennakko-oletuksen kanssa.
Käsitykseni länsimaista ja kristinuskosta muuttui, -
kun tapasin kristityn perheen.
Sinun käsityksesi islamista muuttui tutkiessasi Muhammadin elämää.
Minun elämäni muuttui, kun näin Jeesuksen tuon perheen elämässä.
Mitä tapahtui sen jälkeen, kun aloit ymmärtää Muhammadin elämää?
Kuinka tämä lisäsi ymmärrystäsi islamista?
Työskentelin 8 vuotta professorina yliopistossa.
Minulla oli monia muslimioppilaita.
Buddhalaisia oli myös.
Muslimit yrittivät käännyttää minua.
He tulivat toimistooni keskustelemaan islamista.
Sanoin eräälle oppilaalle, että hän on turhaan ylpeä islamista.
Hänellä oli sama uskonto kuin muillakin: isältä peritty.
Hän ei pitänyt siitä.
Kerroin hänelle, että hänen on tutkittava kaikkia uskontoja -
ja valittava niistä paras.
Ajatus toisesta uskonnosta kauhistutti häntä.
Tiedän, miltä se tuntuu.
Muslimit aivopestään uskomaan, että islam on ainoa oikea uskonto.
Joskus kysyn muslimiystäviltäni, mitä ei-muslimit tekevät.
Eivätkö he tutki uskontoja, kunnes löytävät sen oikean?
Vertailemalla ja tutkimalla tulee vääjäämättä siihen lopputulokseen, -
että islam on vain yksi uskonnoista.
Miten 9/11 vaikutti käsitykseesi islamista?
Kun kuulin lentokoneen törmänneen World Trade Centerin torniin, -
muistin sen tapauksen, kun kone törmäsi Empire State Buildingiin.
Lentokoneen oli siis mahdollista törmätä torniin vahingossa.
Avasin television juuri ennen toisen lentokoneen törmäystä.
Tiesin heti, että kyseessä oli jihad.
Suljin television, ja se on siitä lähtien pysynyt kiinni.
Oli aika laajentaa tietämystäni islamista.
Päätin taas yrittää ymmärtää Koraania.
Tuntuiko pelottavalta, kun ymmärsit tapahtumien kulun?
Näitkö sen pyhänä sotana länttä vastaan?
Tiesin sen olevan jihadia.
Vahingon mahdollisuus oli toisen koneen törmätessä mennyttä.
Viittasiko jihad mielestäsi fyysiseen taisteluun?
Jihadin hengellisyydestä kuulin eräältä islamin puolustajalta.
Kun perehdyin jihadin opinkohtiin, minulle alettiin selittää -
sen tarkoittavan sisäistä kamppailua.
Kristityillä ja juutalaisilla oli omat hengelliset kamppailunsa.
Hengellinen kamppailu ei kuitenkaan voinut tarkoittaa mestausta.
Nettisivuillasi on lisää tietoa.
Kerro sivustostasi, jotta ihmiset voivat tutkia sitä.
Olen julkaissut yli tusinan verran kirjoja, myös yhden Koraanin.
Tämä on meille yhteistä.
Koraanin julkaisseita ihmisiä tulee harvoin vastaan.
Erotumme tällä tavalla.
Minulle Koraani avautui Muhammadin elämän tutkimisella.
Hän oli se puuttuva palanen.
Mitä enemmän luin Muhammadin elämästä, -
sitä enemmän hän alkoi kuulostaa poliitikolta.
Sitten palaset alkoivat loksahdella paikoilleen.
Kaikki liittyi politiikkaan, vaikka häntä pidettiin profeettana.
Tulevissa ohjelmissamme tulemme käsittelemään Muhammadin elämää, -
ja silloin alatte ymmärtää tätä aihetta paremmin.
Muhammadin poliittinen luonne on vaikuttanut Koraaniin.
Koraani sisältää selvästi enemmän politiikkaa kuin uskontoa.
Mikä on nettisivujesi osoite: - www.politicalislam.com
Sieltä on kiinnostavaa tietoa.
Lähes 30 prosenttia islamilaisia tekstejä ja perimätietoa koskevista -
löydöksistäsi tukee tulkintaa fyysisestä jihadista.
Se on hyvin poliittista puhetta.
Me molemmat tiedämme, että Koraaneja on olemassa kaksi.
Aikaisempi kirjoitettiin Mekassa ja myöhempi Medinassa.
Tämä on keskeistä islamin sisäisen ristiriidan kannalta, -
koska Mekan Muhammad on hyvin erilainen kuin Medinan Muhammad.
Nämä kaksi Koraania ovat hyvin erilaisia kirjoja.
Tästä pääsemmekin takaisin minun tarinaani.
Tavattuani todellisia kristittyjä rakastuin Kristukseen.
Vertailin Jeesuksen opetuksia ja islamia.
Päätin lähteä seuraamaan Kristusta.
Olen saanut Herralta monia työmuotoja.
Teen islam-aiheista opetustyötä ja muslimilähetystyötä.
Työni laajentui sisältämään myös islamin opetusten käännöstyötä.
Tämä työ huipentui kirjaan, jonka yhtenä kirjoittajana toimin.
Kirjan nimi on "Koraanin ongelma", ja se näyttää tältä.
Tämä kirja löytyy nettisivuiltani osoitteessa www.thequran.com
Siellä on myös tietoa minusta ja työstäni.
Näin ollen Koraanin ongelmallisuus seuraa meitä jatkossakin, -
sillä seuraavissa ohjelmissa jatkamme Koraanin tutkimista -
ja kurkistamme syvemmälle Muhammadin elämään.
Tutkimme myös kirjani sisältöä.
Bill, oli hienoa, että pääsit vieraakseni.
Toivottavasti tulet mukaan seuraavaan ohjelmaan,
jotta pääsemme keskustelemaan itse Koraanista.
Hyvät katsojat, toivottavasti piditte tämän historiallisen sarjan
ensimmäisestä jaksosta, joka käsitteli islamin ongelmaa.
Toivomme, että voitte palata ohjelmamme tarjoamaan tietoon -
myös tulevaisuudessa.
Olen Al Fadi, ohjelman juontaja, ja toivotan teille siunausta.
Suomennos: Hanna Tischer